वृद्धाश्रम में दी जरूरत की सामग्री
बिलासपुर | क्रिसमस के अवसर पर सेंट जेवियर्स हाई स्कूल व्यापार विहार ने बच्चों के माध्यम से वृद्धा आश्रम (मदर टेरेसा) में जाकर जरूरत की वस्तुओं का दान किया। इस अवसर पर शिक्षकों ने छात्रों को गरीब व बेसहारा को दान के लिए प्रोत्साहित करते हुए कहा कि इससे छात्रों में सेवा व सहयोग की भावना का विकास होता है और वे दान जैसे पुण्य कार्य में बढ़-चढ़ कर हिस्सा लेते हैं। इस कार्य में प्राचार्य बीबी महाता, उपप्राचार्या स्वागत सूर, शिक्षक पीजे नथानियल व विद्यालय के छात्र-छात्राओं ने बड़ी संख्या में उपस्थित होकर वृद्धाश्रम में वृद्धजनों को उपहार स्वरूप उनके उपयोग की सामग्री का वितरण किया। साथ ही प्रभु यीशु के बताए मार्ग पर चलने का संदेश दिया।
hin_Deva hin_Deva